ช่วยแนะนำยาหน่อย ทรมานมากตอนปัสสะวะ
สวัสดีค่ะ ให้ลองสังเกตอาการว่าน่าจะเกิดจากสาเหตุใด จะได้รักษาให้ตรงกับโรคค่ะ- อาการของหนองในแท้อาการจะปรากฎหลังจากได้รับเชื้อหรือหลังจากมีเพศสัมพันธ์ประมาณ 2-10 วัน โดยจะเริ่มจากมีอาการปัสสาวะขัด แสบเวลาปัสสาวะ ต่อมาเริ่มมีมูกใสๆ ไหลซึมออกจากท่อปัสสาวะ ภายใน 12 ชั่วโมงต่อมา จะกลายเป็นหนองข้นสีเหลือง หากมีเพศสัมพันธ์อีกจะรู้สึกเจ็บปวด บางรายอาจมีถุงอัณฑะบวมได้ หรือมีการบวมแดงที่หนังหุ้มปลายองคชาตร่วมด้วย ประมาณ 30% ของผู้ที่เป็นหนองในแท้มักติดหนองในเทียมร่วมด้วย- โรคหนองในเทียมเกิดจากการติดเชื้อคนละชนิดกับหนองในแท้อาการจะปรากฏหลังจากได้รับเชื้อประมาณ 1-2 สัปดาห์ โดยประมาณ 50% ของผู้ที่ติดเชื้อจะไม่แสดงอาการใดๆ ที่เหลือจะมีอาการแสบที่ท่อปัสสาวะ ปัสสาวะขัด และมีมูกใสๆ หรือมูกขุ่นๆ ออกจากท่อปัสสาวะ ไม่ข้นเป็นหนองแบบโรคหนองในแท้การรักษาโรคหนองในแท้ คือ การฉีดยาปฏิชีวนะ ceftriaxone 250 มิลลิกรัม เข้ากล้าม 1 เข็มร่วมกับทานยา azithromycin 1 กรัม 1 ครั้งหากเลือกแต่การทานยา มีโอกาสที่เชื้อจะดื้อยาได้สูง ทำให้การรักษาไม่หายขาด แม้ว่าอาการจะดีขึ้น แต่อาจผลข้างเคียงตามมาภายหลัง เช่น อัณฑะอักเสบ ต่อมลูกหมากอักเสบ และกลายเป็นหมันตามมาได้ อีกทั้งยังสามารถแพร่เชื้อไปสู่คู่นอนได้เรื่อยๆ และทำให้ผู้หญิงเกิดภาวะอุ้งเชิงกรานอักเสบตามมาได้นอกจากนี้อาการทางปัสสาวะ นอกจากฌรคหนองในแล้ว อาจมีสาเหตุมาจาก-ท่อปัสสาวะอักเสบจากการติดเชื้ออื่นๆ ที่ไม่ใช่โรคติดต่อทางเพศสัมพันธ์ จะมีอาการปัสสาวะขัดหรือแสบขณะปัสสาวะ ปัสสาวะขุ่น หรือมีเลือดปน แต่มักไม่ถึงขั้นเป็นหนองแบบโรคหนองใน การรักษาคือการทายาปฏิชีวนะ เช่น norfloxacin เป็นต้น-กรวยไตอักเสบมักมีไข้สูง หนาวสั่น ปัสสาวะแสบขัด ปัสสาวะขุ่น มีหนองหรือเลือดปน มีคลื่นไส้ อาเจียน การรักษาคือการฉีดยาเข้าหลอดเลือดดำดังนั้นหากอาการของ มีลักษณะคล้ายโรคหนองในแท้ ควรไปพบแพทย์เพื่อรับการรักษาด้วยยาฉีดร่วมกับยาแบบรับประทานค่ะ